./data/phi0914/phi00135/phi0914.phi00135.perseus-lat1.xml
Titus Livius (Livy)
Quinctii legatorumque adventum,  et Herodorum, Cianum mercatorem, sed       potentem Chalcide propter divitias, praeparatis ad proditionem iis, qui       Euthymidae factionis erant, nequaquam eandem fortunam, qua Demetrias per       Eurylochum occupata erat,  habuit   Euthymidas ab Athenis — eum       domicilio delegerat locum — Thebas primum, hinc Salganea processit, Herodorus ad       Thronium   inde haud procul in Maliaco sinu duo       milia peditum Thoas et ducentos equites, onerarias leves ad triginta habebat        eas cum sexcentis peditibus Herodorus traicere in insulam Atalanten iussus,            ut inde, cum pedestris copias       appropinquare iam Aulidi atque Euripo sensisset, Chalcidem traiceret;  ipse ceteras copias nocturnis maxime itineribus,       quanta poterat celeritate, Chalcidem ducebat   Micythio et Xenoclides, penes quos tum summa       rerum pulso Euthymida Chalcide erat, seu ipsi per se suspicati seu indicata re,       primo pavidi nihil usquam spei nisi in fuga ponebant;  deinde postquam resedit terror et prodi et deseri non       patriam modo sed etiam Romanorum societatem cernebant, consilio tali animum       adiecerunt   sacrum anniversarium eo forte       tempore Eretriae Amarynthidis Dianae erat, quod non popularium modo sed       Carystiorum etiam coetu celebratur   eo miserunt, qui orarent Eretrienses       Carystiosque, ut et suarum fortunarum in eadem insula geniti misererentur et       Romanam societatem respicerent;  ne sinerent Aetolorum Chalcidem fieri; Euboeam habituros, si Chalcidem       habuissent;  graves fuisse Macedonas dominos;       multo minus tolerabilis futuros Aetolos         Romanorum maxime respectus civitates movit, et virtutem nuper in bello et in       victoria iustitiam benignitatemque expertas  itaque quod roboris in iuventute       erat utraque civitas armavit misitque   iis       tuenda moenia Chalcidis oppidani cum tradidissent, ipsi omnibus copiis       transgressi Euripum ad Salganea posuerunt castra   inde caduceator primum, deinde legati ad Aetolos missi       percunctatum, quo suo dicto factove socii atque amici ad se oppugnandos       venirent   respondit Thoas, dux Aetolorum, non       ad oppugnandos, sed ad liberandos ab Romanis venire sese;  splendidiore nunc eos catena, sed multo graviore vinctos       esse, quam cum praesidium Macedonum in arce habuissent  se vero negare       Chalcidenses aut servire ulli aut praesidio cuiusquam egere   ita digressi ex colloquio legati ad suos; Thoas et Aetoli,       ut qui spem omnem in eo, ut improviso opprimerent,  habuissent, ad iustum bellum oppugnationemque urbis mari ac       terra munitae haudquaquam pares, domum rediere   Euthymidas postquam castra popularium ad Salganea esse profectosque Aetolos       audivit, et ipse a Thebis Athenas rediit;  et Herodorus cum per aliquot dies       intentus ab Atalante signum nequiquam expectasset, missa speculatoria nave, ut,       quid morae esset, sciret, postquam rem omissam ab sociis vidit, Thronium, unde       venerat, repetit